Цікава, што так лічылі (магчыма, і працягваюць) многія еўрапейскія палітыкі, якім хочацца за не надта вялікія грошы захаваць стабільнасць у Беларусі. Пэўны час таму мне давялося паразмаўляць з дэпутатам нямецкага бундэстага ад фракцыі ХДС-ХСС. Чалавек ён адукаваны, таму цалкам зразумеў мае аналогіі наконт Райнэке-ліса. Але адзначыў, што ў Еўропы ёсць надзейныя інструменты і што яна ніколькі не камплексуе з гэтай нагоды.